钦定古今图书集成/历象汇编/庶征典/第092卷 > 明二
## 钦定古今图书集成/历象汇编/庶征典/第092卷 > 明二

### 孝宗弘治元年旱

按《陕西通志》，“弘治元年，略阳夏大旱，至冬人相食。”
按《浙江通志》，弘治元年，金华大旱。

按《湖广通志》：“弘治元年，武昌、汉阳、辰州、常德、黄陂、德
安旱。荆州慈利、华容、安乡大旱，人相食。”

弘治二年，旱。

按《湖广通志》：“弘治二年夏，沔阳大旱。”

按《四川总志》：“弘治二年，绵竹大旱。”

弘治四年，旱。

按《浙江通志》：“弘治四年，武义大旱。”

按《湖广通志》：“弘治四年五月，祁阳旱。”

弘治五年，旱。

按《明外史李东阳传》：“弘治五年，旱灾求言。东阳条摘
《孟子》七篇大义，附以时政得失，累数千言上之，帝称
善。”

按《山东通志》：“弘治五年春正月，东昌府等处旱，大饥。
弘治六年，旱。”

按《大政纪》，“弘治六年三月，亢旱，求直言。”

按《明外史张悦传》：“弘治六年夏，大旱，求言陈遵旧章，
恤小民，崇俭素，裁冗食，禁滥罚数事。又上修德”、“图治
二疏，并嘉纳。”

弘治七年，旱。

按《浙江通志》：“弘治七年，会稽、馀姚十月不雨，至次年
三月。”

弘治八年，旱。

按《大政纪》，“弘治八年七月，西北诸省大旱。”

按《山西通志》：“弘治八年春，潞州宁乡大旱。”

按《潞安府志》：“弘治八年，春夏大旱，知州马暾斋祷清
狱，断刑茹素。庖人以干腊进，挥去之，曰：‘欺人能自欺
乎’？”乃出就外，是夕雨。

弘治十年旱。

按《山西通志》：“弘治十年，临晋旱。”

弘治十一年，旱。

按《浙江通志》：“弘治十一年，台州、衢州大旱。”

按《江西通志》：“弘治十一年，袁州临江旱。”

按《广东通志》：“弘治十一年，兴宁大旱。”

按《广西通志》：“弘治十一年夏六月至八月无雨，大旱，
饥。”

弘治十二年，旱。

按《福建通志》：“弘治十二年，夏秋冬三时不雨，井塍溪
塘皆涸，是岁诏悉蠲田租。”

弘治十三年，旱。

按《浙江通志》，弘治十三年，馀姚三月不雨至五月。
按《云南通志》，弘治十三年，蒙自县旱，明年复大旱。
弘治十四年旱。

按《福建通志》：“弘治十四年，大旱，无禾。”

弘治十五年，旱。

按《广东通志》：“弘治十五年，旱。”

弘治十六年，旱。

按《大政纪》：“弘治十六年五月，京师大旱，兵部尚书刘
大夏引言兵政弊端，未能悉革，求退。上不允，令开具
弊端。大夏陈十事：一曰京军苦于出钱供应，二曰营
军困于私役做工，三曰江南军以漕运破家，四曰江
北军因京操失业，五曰漕运本难，而滥食者妄费不
稽，六曰养马固苦，而私用者法禁不顾，七曰镇守太
监贪婪特甚，八曰守备内臣占军数多，九曰陞赏多
涉势要，十曰禁卫苞苴公行。”上览奏嘉纳，命所司一
一行之。

按《浙江通志》：“弘治十六年，杭州大旱，斗米银三钱；
弘治十七年，旱。”

按《明外史李东阳传》：“弘治十七年，重建阙里庙成，奉
命往祭。还，上疏言：臣奉使遄行，适遇亢旱。天津一路，
夏麦已枯，秋禾未种，挽舟者无完衣，荷锄者有菜色。
盗贼纵横，青州尢甚。南来人言，淮扬诸府，流亡载道，
掘胔而食。江南浙东方数千里，户口消耗，军伍空虚，
库无旬日之储，官缺累岁之俸，东南财赋所出，一岁”
之饥，已至于此。北地呰窳，素无积聚，今秋再歉，何以
堪之？事变之生，恐不可测。言及于斯，可为痛哭。
按《山东通志》：弘治十七年，武定州自正月不雨，至于秋九月。

按《山西通志》：“弘治十七年春，榆次、太谷、蒲州不雨。自
春至秋不雨，田禾枯死。秋田不种，赤地遍境，米价腾
涌，民食不足，有剥树皮以充饥者，宁乡亦饥。”

### 武宗正德元年旱

按《浙江通志》：“正德元年夏，馀姚、上虞大旱。”

按《江西通志》：“正德元年夏，瑞州旱。”

按《湖广通志》：“正德元年，黄州大旱。”

正德二年，旱。

按《陕西通志》：“正德二年大旱，民皆流移。”

按《湖广通志》：“正德二年夏，衡阳旱。”

正德三年，旱。

按《浙江通志》：“正德三年，湖州、绍兴、处州、金华、台州大
旱。”

按《湖广通志》：“正德三年，汉阳、德安、武昌、襄阳、黄州大
旱。”

正德四年，旱。

按《江西通志》：“正德四年，袁州临江旱，民饥。”

按《湖广通志》：“正德四年五月，武昌大旱，衡州、巴陵、临
湘旱，武昌、汉阳、黄州、荆州旱，兴国旱，宝庆大旱，
正德五年旱。”

按《大政纪》：正德五年六月，京师旱霾，大学士李东阳
疏弭灾四事，不报。东阳因旱霾上疏曰：“近时威令大
行，中外悚惧。但霜雪之后必有阳春，雷电之后必有
甘雨，此天道所当法也。臣谨条上：一曰宽逃军拐马
之罪，二曰宽佥书职员之罪，三曰宽查盘粮草之罪，
四曰禁官校罗织之罪。”疏上，不报。

按《畿辅通志》：“正德五年夏五月，衡水大旱。”

按《四川总志》：“正德五年，威州旱。”

正德六年，旱。

按《湖广通志》：“正德六年，兴国大旱。”

正德七年，旱。

按《山西通志》：“正德七年，长子大旱。”

正德八年，旱。

按《江西通志》：“正德八年，南昌府大旱。”

按《福建通志》：“正德八年，旱。”

正德九年，旱。

按《湖广通志》：“正德九年，枣阳旱。”

正德十年，旱。

按《大政纪》，“正德十年五月，风霾大旱。”

正德十一年，旱。

按《大政纪》，“正德十一年五月，大旱。”

按《山东通志》：“正德十一年秋七月，德平不雨。”

按《湖广通志》：“正德十一年，靖州大旱。”

正德十二年，旱。

按《广西通志》：“正德十二年，郁林、兴业大旱。”

正德十三年，旱。

按《湖广通志》：“正德十三年秋，辰州大旱。”

正德十五年，旱。

按《浙江通志》：“正德十五年，馀杭旱，饥。”

正德十六年，旱。

按《浙江通志》：“正德十六年，杭州八月不雨至十二月。”

### 世宗嘉靖元年旱

按《续文献通考》：“嘉靖元年久旱，即位日大雨霑足，顷
复开霁，观者皆庆，为中兴之兆。”

嘉靖二年，旱。

按《大政纪》：嘉靖二年五月，大旱。目：去冬不雪。入春风
霾连日，迨夏益甚，四方灾变，奏报尤频。帝忧之，敕大
小群臣同心匡辅，毋事虚文。时京师复有雷震城竿
之异，御史秦武上言：“陛下践祚之初，尽釐先朝变乱
之章，复祖宗画一之法矣。近日以来，渐肆更张，或以
养子而嗣阉竖之封，或以内臣而夺司寇之职。吏部
之铨除，阻挠既多；法司之律令，更易殆尽。敕自中出
而政府不得赞其辞；法以私行而六曹不得摅其志。
待臣之礼久衰，纳谏之心愈怠。经筵则屡日告罢，祠
祷则不时修举。修身齐家之德罔闻，狎刑䁥宠之行
已著。上违祖训，下拂人情多矣。此天之所以屡示灾
变也。”帝怒其狂率，切责之。南京给事中彭汝实亦上
言：“应天以实不以文，感人以诚不以迹。三王以还，莫
之能违也。迩者黄风黑雾，春旱冬雷，天变于上者屡
矣。地震泉竭，扬沙雨土，地变于下者屡矣。群小渐张，
盗贼公行，草妖木异，非时失节，人物之变亦屡矣。昔
人有言：‘怒予之天，犹可为也；忘予之天，不可为也’。皇
上省灾之诚，或足以”仰答天心矣。而行政之可适，用
人之可间，有不能无。燕闲虚费于女宠，腹心委托于
貂珰，二廖诸张乃得缓死，李隆、苏缙犹得无恙；镇抚
以报复而窘辱主事罗洪载，内竖携私盐而执解巡
检程景贵、崔文，狐媚盖群枉之赤帜；将轮狼贪，为戚
里之谿壑。凡若此者，皆不锐意修革，而望天意之回，
人心“之感，亦已难矣。”亦不报。初，太监李昙者，往来淮、

京。而蒋轮者，兴国太后之弟也，欲以其子荣奉安陆
庙祀，故汝实奏及之。九月，南畿大饥。是岁，北畿、山东、
河南、湖广、江西俱旱，有灾，而应天、苏、松、淮、扬、徽、池等
一十四郡及徐、滁等州为甚，千里尽赤，殍殣载道，奸
盗因之蜂起。

按《永陵编年史》：“嘉靖二年九月，南畿十四郡及北畿、
山东、河南、湖广、江西俱旱灾，赤地千里，殍殣遍道盗
起。户部孙交请留苏松折兑银粳白米，两浙盐价，浒
墅关钞课，应天缺官薪皂赎锾兼赈之。又请发太仓
银二十万，折漕米九十万往赈，从之。”

按《湖广通志》：“嘉靖二年，湖广大旱，殍流无算。”

按《广西通志》，嘉靖二年癸未，夏旱，命祈祷，雷雨而雹。
按《云南通志》，嘉靖二年秋，腾冲旱。

嘉靖三年，旱。

按《浙江通志》：“嘉靖三年，会稽、上虞、嵊县大旱。”

按《云南通志》：“嘉靖三年，元江元谋大旱。”

嘉靖五年旱。

按《浙江通志》：“嘉靖五年，衢州、温州、台州、诸暨、新昌、缙
云、松阳大旱。”

按《江西通志》：“嘉靖五年正月，九江府赤气见。是年十
三府大旱。”

按《福建通志》：“嘉靖五年夏，大旱，知府汪文盛奏蠲租
赋。永春五月不雨，七月十七日，忽有物如西瓜，从天
而下，流转于地，有声如雷，不甚烈，民骇不识，须臾火
发声震，众皆昏眩仆地，有震死者，既而雨下如注。
嘉靖六年旱。”

按《浙江通志》：“嘉靖六年，处州大旱。”

嘉靖七年旱。

按《大政纪》：嘉靖七年五月，北畿、山东、河南、山西、陕西
大旱。帝以灾异频仍，敕群臣同加修省，直言得失。又
谕辅臣曰：“卿等亦各尽言，仰体朕怀，俯省己过。”于是
言者颇众，不见采纳。大学士杨一清上言：“诸臣条奏，
固多节财省费、与民休息之意，亦有拾陈言者祇充
故事，立奇论者有碍措置。间有恤民数事，又且报罢。”
是皇上应天以实，而群臣之应诏以文也。臣窃谓今
日之务，在省事，不在多事；在守法，不在变法；在安静，
不在纷更；在宽厚，不在烦苛。昔人有告其君曰：“为国
有不足惧者五，深可畏者六。三辰失行，天象屡变，小
人讹言，山川崩竭，水旱蝗虫，不足惧也。贤士藏匿，四
民迁业，上下相循，廉耻道消，毁誉失”真，直言不闻，深
可畏也。以为不足惧者，非真不足惧矣。知其可惧而
修德弭之，则转祸为福。深可畏者，则以其变无形而
祸甚烈，势若缓而伏最深。今日之弊，实恐堕此。臣举
其急且要者，曰举贤才以充任使，曰收人心以固邦
本，曰求直言以防壅蔽而已。释幽拔滞而登之要途，
任贤位能，勿拘常格，“则贤才可致。蠲夏税，踏秋伤，停
征常赋，省额外之征，则民难纾。弘量霁威，取善而包
荒未善，则直言日闻，天休滋至，庶几在此。”帝嘉纳之，
降旨曰：“览奏具见忠爱。举贤才，固邦本，二者诚为急
务，吏户二部即查照议处以闻。科道官以言为职，今
后一切利弊，务据实直言，不得浮谬，朕当釆纳施行。”
按《陕西通志》。嘉靖七年五月，“陕西大旱，人相食，饿死
无数。”

按《湖广通志》：“嘉靖七年，沔阳、汉阳、保康大旱，襄阳大
旱，饥人相食。御史张绿绘饥民十图以献，请内帑数
万缗赈济。”

按《四川总志》：“嘉靖七年夏秋，全蜀大旱。”

嘉靖八年旱。

按《大政纪》：“嘉靖八年二月不雨。帝雩祷不应，因制《自
咎说》示群臣，使咸加警惕。”

按《浙江通志》：“嘉靖八年，处州旱。”

嘉靖十一年旱。

按《山西通志》，“嘉靖十一年，平阳州县大旱，民多流亡。”
按《陕西通志》，嘉靖十一年，庆阳大旱，天黄三日。
按《湖广通志》，嘉靖十一年，荆州旱，自正月不雨至于
五月。

嘉靖十二年，旱。

按《续文献通考》：“嘉靖十二年春二月，不雨，上祈祷不
应，因制《自咎说》示群臣，使知儆惕。”

按《盛京通志》：“嘉靖十二年，河西大旱。”

按《山西通志》：“嘉靖十二年，吉州翼城、猗氏旱。”

嘉靖十三年，旱。

按《湖广通志》：“嘉靖十三年，武昌大旱。”

嘉靖十四年，旱。

按《江南通志》：“嘉靖十四年，睢河竭。”

按《江西通志》，“嘉靖十四年，临江府大旱，次年又旱。”
按《湖广通志》，嘉靖十四年，蕲水大旱。

嘉靖十五年，旱。

按《福建通志》：“嘉靖十五年，旱。”

按《广东通志》：“嘉靖十五年，广州、肇庆、南雄、韶州大旱嘉靖十六年，旱。”

按《福建通志》：“嘉靖十六年，旱，饥。”

嘉靖十七年，旱。

按《大政纪》，嘉靖十七年夏四月，南北畿、山东、陕西、福
建、湖广大旱，户部上言，“各处饥民流聚京师，宜令大
兴、宛平二县分地查核，录名呈部，人给太仓羡米三
斗，责令还籍。”给事中曾烻等上言，“诸路俱有旱灾，而
顺天、永平为甚。饥民闻有大役，匍匐就工，乃今饿死
城隅，日数千人，通会河侧，尸骸枕藉。乞急发内帑救
恤，及行各处多方赈贷。”从之。

按《湖广通志》：“嘉靖十七年，汉阳大旱。”

嘉靖十八年，旱。

按《浙江通志》：“嘉靖十八年，杭州二月不雨，至六月，井
泉皆竭。”

按《湖广通志》：“嘉靖十八年七月，襄阳谷城大旱。
嘉靖十九年旱。”

按《明外史杨爵传》：“爵擢御史，岁频旱，帝日夕建斋醮，
修电坛，屡兴工作，经年不视朝，而太仆卿杨最复谏
死。嘉靖二十年元日，微雪，大学士夏言，尚书严嵩，侍
郎温仁和、张邦奇、孙承恩、张潮，詹事陆深等作颂称
贺。爵抚膺太息，中宵不能寐。逾月，乃上疏极谏曰：‘今
天下大势，如人衰病已极，内而腹心，外而百骸，莫不’”
受患。即欲拯之无措手，地方且奔竞成俗，赇赂公行。
遇灾变而不忧，非祥瑞而称贺。谗谄面谀，流为欺罔。
士风人心，于此颓坏，而国之所恃以为国者，扫地尽
矣。以危为安，以菑为利，诤臣拂士日益远，而快情恣
意之事，无敢龃龉于其间。此天下大忧也。去年自夏
入秋，恒旸不雨。畿辅千里，已无秋禾。既而一冬无雪，
元日微雪即止。民失所望，忧旱之心，远近相同。此正
撤乐减膳忧惧不宁之时。而辅臣言等方以为符瑞
而称颂之，欺天罔人，不已甚乎！

按《湖广通志》：“嘉靖十九年，德安冬不雨，至于明年四
月。”

按《贵州通志》：“嘉靖十九年，石阡旱。”

嘉靖二十年旱。

按《续文献通考》：“嘉靖二十年，畿内旱蝗，议发帑金赈
之。”

按《贵州通志》：“嘉靖二十年，石阡旱。”

嘉靖二十一年旱。

按《浙江通志》：“嘉靖二十一年，处州旱。”

嘉靖二十二年，旱。

按《湖广通志》：“嘉靖二十二年，郴夏旱。”

按《广东通志》：“嘉靖二十二年秋，兴宁大旱，八月不雨，
至于明年五月。”

嘉靖二十三年，旱。

按《浙江通志》，“嘉靖二十三年，嘉兴、绍兴、衢州大旱。”
按《江西通志》，嘉靖二十三年，十三府旱，大饥。

按《湖广通志》：“嘉靖二十三年五月至于九月不雨，汉
阳、沣州、沔阳、石门、黄冈、黄梅大旱，安陆旱。”

嘉靖二十四年，旱。

按《浙江通志》：“嘉靖二十四年，嘉兴、湖州、绍兴、台州大
旱。”

按《湖广通志》：“嘉靖二十四年，武昌大旱，地震。”

按《福建通志》：“嘉靖二十三年、二十四年，相继大旱，民
饥死载路。”

嘉靖二十六年，旱。

按《湖广通志》：“嘉靖二十六年，辰州大旱。”

嘉靖二十九年，旱。

按《浙江通志》：“嘉靖二十九年，处州大旱。”

嘉靖三十年旱。

按《湖广通志》：“嘉靖三十年，辰州旱。”

嘉靖三十一年，旱。

按《江西通志》：“嘉靖三十一年，南昌旱，民饥。”

嘉靖三十二年，旱。

按《陕西通志》：“嘉靖三十二年，大旱，民移褒城。”

嘉靖三十三年，旱。

按《湖广通志》：“嘉靖三十三年，平江、黄陂、蕲水大旱。
嘉靖三十五年，旱。”

按《云南通志》：“嘉靖三十五年，顺宁正月至五月不雨，
景东二月至六月不雨。”

嘉靖三十六年，旱。

按《山西通志》：“嘉靖三十六年，平遥大旱。”

嘉靖三十七年，旱。

按《大政纪》：“嘉靖三十七年五月，大雩乃雨。时久旱，禾
欲立槁，帝命斋祀高元，忽雷电交至，澍雨霑足，群臣
表贺。”

按《山西通志》：“嘉靖三十七年，平陆旱，自夏至秋不雨，
次年夏又不雨。”

嘉靖三十八年，旱。

按《云南通志》，嘉靖三十八年，云南县大旱，减其租税。
嘉靖三十九年旱按《山东通志》，嘉靖三十九年三月三日晡时，有赤气
自西北来，昼暝如夜。秋，大旱，民转徙。

按《广东通志》：“嘉靖三十九年秋，大旱。”

嘉靖四十年旱。

按《大政纪》：“嘉靖四十年二月，京师不雨，帝祷雷坛得
雨，群臣表贺。”

嘉靖四十一年，旱。

按《大政纪》：“嘉靖四十一年夏四月，不雨，帝谕辅臣祈
雨。”

按《山西通志》：“嘉靖四十一年，平陆旱，春夏无麦，流移
载道。”

按《河南通志》：“嘉靖四十一年，偃师夏大旱。”

按《湖广通志》：“嘉靖四十一年，江陵旱。”

嘉靖四十二年，旱。

按《大政纪》：“嘉靖四十二年夏六月，不雨，帝祷雷坛得
之，群臣表贺。”

按《湖广通志》：“嘉靖四十二年秋，孝感大旱。”

嘉靖四十三年，旱。

按《大政纪》：嘉靖四十三年三月不雨，四月大雩。帝以
久旱，大雩于郊庙社稷及各坛殿，久之得雨，群臣表
贺。十一月旱，风霾。大计京师，鄢懋卿削籍。时旱暵经
时，风霾示异，从言官之请，大计两京群工，四品以上
自劾，听去留。于是懋卿秽迹著矣，犹得幸脱。南京御
史林润上言：“懋卿自蔑宪典，罔法行私，所过郡县，掊
克无遗。一运司取十万两，黩货无厌，为罪一也。商民
王鏊、吴章被讼，公行苞苴千有馀两，大丧名节，为罪
二也。恫喝淮扬巡抚刘景韶，筵金巨万，始得驩颜往
谒皇陵，携领俳优爨役，糜费无极，反道悖礼，为罪三
也。輘轹有司，暴虐百姓，棰死场官姚佩、厨夫蔡经，而
平民毙杖下者二十二人，残忍酷毒，为罪四也。北直、
山东饥莩枕藉。扬州水灾，剥削流窜，而势必取盈，无
名派扰，去岁盐盗几聚为乱，动摇国本，斲丧元气，为
罪五也。乞将懋卿速赐罢黜，庶民怨消而士论快耳。”
章下吏部覆奏，从之。南北商民欢舞于道。

按《续文献通考》：四十三年，因旱乃于正月二十七日
致斋祷雨。先是传谕徐阶等曰：“今日风沙又作，必严
祈祷。今旱固未必如前岁，而黄霾土雨，灾疫或过之，
拟所举行勿怠。”遂有是祷。已而又传谕云：“恰才我树
幡竿微雷，安水缸雨零未移时，大霾赤黄，异于前日，
祈祐可缓乎？朝天宫等处，宜分遣官陪告行礼。”遂以
五府、六部正官轮至。四月七日，吏部尚书严讷奏云：
“河间等县闻已得雨。”初十日，大学士徐阶、成国公朱
希忠等率群臣上表称贺，云雨应期。上喜批答：“天慈
垂鉴，大泽应祈，朕心感仰。”

按《山西通志》：“嘉靖四十三年，永和旱。”

按《云南通志》：“嘉靖四十三年，楚雄旱。”

嘉靖四十四年，旱。

按《山西通志》：“嘉靖四十四年，太平旱。”

按《湖广通志》：“嘉靖四十四年，归州大旱。”

嘉靖四十五年，旱。

按《福建通志》：“嘉靖四十五年，秋冬大旱，晚禾无收。”

### 穆宗隆庆元年旱

按《云南通志》：“隆庆元年，云南县旱。”

隆庆二年，旱。

按《续文献通考》：“隆庆二年六月，浙江、福建、四川、陕西、
淮安、凤阳等处大旱。”

按《山西通志》，“隆庆二年，临汾、太平、岳阳、蒲县、朔城大
旱。”

按《浙江通志》，隆庆二年，金华五月至八月不雨。
按《江西通志》，隆庆二年，南昌抚州旱，民饥。

隆庆六年，旱。

按《陕西通志》：“隆庆六年，延安大旱，饥，人相食。”

### 神宗万历元年旱

按《山东通志》：“万历元年大旱，七月始雨。”

按《浙江通志》：“万历元年，处州旱。”

按《湖广通志》：“万历元年，咸宁广济大旱。”

万历三年，旱。

按《浙江通志》，“万历三年，衢州、处州、金华、海盐大旱。”
按《广西通志》，“万历三年，怀集县大旱，民饥。”

万历四年，旱。

按《云南通志》：“万历四年，广西府春夏不雨。”

万历五年，旱。

按《云南通志》：“万历五年，临安春夏不雨，斗米三钱，民
多殍”

万历六年，旱。

按《福建通志》：“万历六年，候官怀安秋大旱。”

万历七年，旱。

按《山西通志》：“万历七年六月，岳阳旱。”

按《福建通志》：“万历七年正月不雨，大旱。量田大旱。
万历九年旱。”

按《浙江通志》：“万历九年，台州旱，蝗万历十年，旱。”

按《山西通志》：“万历十年，闻喜大旱。”

按《陕西通志》，“万历十年，西安临庆皆大旱，人相食。”
按《湖广通志》，“万历十年，德安大旱。”

万历十一年，旱。

按《山西通志》：“万历十一年，广陵河竭。壶流河竭，自辰
至未始流。”

万历十二年，旱。

按《广西通志》：“万历十二年秋，梧州大旱，蠲免苍梧灾
米。”

万历十三年，旱。

按《陕西通志》：“万历十三年夏，广灵旱，诏免租十之七。
平阳州县大旱。”

万历十四年，旱。

按《山西通志》：“万历十四年，大旱荒，死者相枕，道官赈
济。”

按《河南通志》：“万历十四年，卫辉大旱。”

按《陕西通志》：“万历十四年，陕西大旱。”

按《福建通志》：“万历十四年，旱，大无禾。”

万历十五年，旱。

按《福建通志》：“万历十五年，旱，大无禾。”

万历十六年，旱。

按《续文献通考》：“万历十六年，苏松等处大旱。”

按《江西通志》：“万历十六年，九江府旱。”

按《湖广通志》：“万历十六年，沔阳、汉阳、黄州郡县皆大
旱。”

按《云南通志》：“万历十六年，楚雄旱。”

万历十七年，旱。

按：《续文献通考》：“十七年，苏松又旱。”

按《山西通志》：“万历十七年，安邑大旱。”

按《江西通志》：“万历十七年春，抚州、建昌、袁州、临江、瑞
州，五月不雨，大饥。”

按《湖广通志》：“万历十七年，黄州郡县复大旱。”

按《兴化县志》：“万历十七年、十八年，大旱，下河茭葑之
田，尽成赤地，有黑鼠无数豗。”葑中食其根，经野烧，
并为灰土。不耕而垦者，十得其一二。〈见旧志〉扬州兴化
漕堤决。

万历十八年，旱。

按《浙江通志》：“万历十八年，台州大旱。”

按《福建通志》。万历十八年正月不雨至秋八月。
按《云南通志》。万历十八年，澂江旱。

万历十九年，旱。

按《福建通志》：“万历十九年夏，大旱。”

按《云南通志》：“万历十九年，澂江旱，民饥。”

万历二十一年，旱。

按《浙江通志》：“万历二十一年，乐清旱，饥。”

按《贵州通志》：“万历二十一年，永宁旱。”

万历二十二年，旱。

按《广西通志》：“万历二十二年，怀集县秋旱。”

万历二十三年，旱。

按《山西通志》：“万历二十三年，临晋大旱。”

按《广西通志》：“万历二十三年秋，旱。”

万历二十四年，旱。

按《续文献通考》：“万历二十四年闰八月，浙江巡抚刘
元霖奏，杭、嘉、湖三府自五月以来，旱魃为虐，禾苗失
种，秋成无望。”

按《山西通志》：“万历二十四年夏，临汾大旱。”

按《广东通志》：“万历二十四年，雷州大旱，赤地千里。
万历二十六年，旱。”

按《浙江通志》：“万历二十六年，绍兴、衢州、金华、台州大
旱。”

万历二十七年，旱。

按《山西通志》：“万历二十七年春，临汾、襄陵、太平、汾西、
沁州大旱。”

万历二十八年，旱。

按《云南通志》：“万历二十八年秋，寻甸旱，民饥。”

万历二十九年，旱。

按《续文献通考》：“万历二十九年五月初六日，礼部奏，
二月至今，畿辅内外半年不雨，土脉焦枯，河井干涸，
二麦尽槁。巡抚何尔健奏，阜平县丈水洞矿夫张世
诚饥，将自己六岁小儿杀死煮食，请自五月初六日
为始，仍各青衣角带，于本衙办事。宿歇致斋，益加干
惕。诸司照例停刑，禁屠五日。遣官恭诣天地、社稷、山
川、风云雷雨等坛、黑龙潭庙。祝文祭品，行各该衙门
撰述备办，仍行顺天府官督率所属于应祀神庙，竭
诚祈祷。”奉旨：“今岁旱暵异常，雨泽未澍。朕在宫中密
祷，夙夜惶惶。依拟著百官再加修省，务祈感格。”祭告
南郊遣徐文璧，北郊侯陈良弼，山川尚书李戴，社稷
尚书陈渠，风云雷雨等坛侍郎冯琦，黑龙潭庙真人
张国祥。各竭虔行礼。仍行顺天府官率属祈祷
按《湖广通志》。万历二十九年。京房大旱按《云南通志》。万历二十九年。省城夏秋不雨。民大饥。
澂江自二月至六月不雨。

按《贵州通志》：“万历二十九年夏四月，不雨。”

万历三十三年，旱。

按《浙江通志》：“万历三十三年，嘉兴大旱，台州旱蝗。
万历三十四年，旱。”

按《浙江通志》：“万历三十四年，嘉兴大旱。”

按《福建通志》：“万历三十四年，兴化府大旱，斗米二百
钱，诏免田租十之一。”

万历三十五年，旱。

按《山西通志》：“万历三十五年夏，临汾、夏县、平陆等旱。”
万历三十七年旱。

按《山西通志》：万历三十七年夏四月，省鼓楼瓦兽吐
烟。是月初十日，鼓楼瓦兽吐烟。占主旱。四月至次年
五月不雨。省郡及平阳属汾辽沁大饥，发内帑银五
万，临清、通州仓米四万，遣使赈济。省城二年火凡四
见。

按《河南通志》：“万历三十七年，怀庆大旱。”

按《陕西通志》：“万历三十七年，延安旱。”

按《浙江通志》，“万历三十七年，台州连旱，井泉皆竭。”
按《湖广通志》，万历三十七年，沔阳大旱。

万历三十八年，旱。

按《山西通志》：“万历三十八年夏省属平阳属汾辽沁
旱灾，俱议赈济。”

按《云南通志》：“万历三十八年夏，省城大旱。”

万历三十九年，旱。

按《山西通志》：“万历三十九年夏，平阳三十四州县旱，
蠲免秋夏税。”

按《浙江通志》：“万历三十九年，台州正月至五月不雨，
六月始插苗。”

万历四十一年，旱。

按《山西通志》：“万历四十一年秋，蒲州、临晋、猗氏、荥河、
万泉、安邑、平陆、蒲县大旱。”

按《福建通志》：“万历四十一年秋，大旱。”

万历四十二年，旱。

按《湖广通志》：“万历四十二年，黄州大旱。”

按《福建通志》：“万历四十二年，罗源县大旱。”

万历四十三年，旱。

按《山东通志》：“万历四十三年，大旱，饥，人相食。”

按《山西通志》：“万历四十三年春，广昌旱，自春至夏不
雨。”

按《浙江通志》：“万历四十三年，衢州旱灾。”

按《福建通志》：“万历四十三年夏，旱。”

按《云南通志》：“万历四十三年夏，省城大旱。”

万历四十四年，旱。

按《山西通志》：“万历四十四年夏六月，文水、蒲州、安邑、
闻喜、稷山、猗氏、万泉旱，春夏不雨。”

万历四十五年，旱。

按《江南通志》：“万历四十五年，吕梁洪水干”

按《湖广通志》：“万历四十五年，黄安大旱。”

万历四十六年，旱。

按《湖广通志》：“万历四十六年，黄安大旱。”

按《广西通志》，“万历四十六年夏六月，茶城县诸溪不
雨而涨。伸家廖洞传有龙斗，日夜不休，山水若决，率
皆泥淖。”

按《广西通志》：“万历四十六年，全省大旱，民饥，南宁尤
甚，死者白骨叠丘。”

### 熹宗天启元年旱

按《云南通志》：“天启元年，省自城正月不雨至六月，米
价腾踊，新兴十八寨，弥勒大旱。”

天启二年，旱。

按《湖广通志》：“天启二年七月，郧阳旱。”

天启三年，旱。

按《江西通志》：“天启三年，吉安府旱，饥。”

天启四年，旱。

按《山西通志》，“天启四年，静乐大旱，自春至夏不雨。”
按《广西通志》，天启四年甲子，阳朔县旱，饥民变。
天启五年旱。

按《山西通志》：“天启五年夏六月，文水不雨。”

按《浙江通志》：“天启五年，绍兴大旱。”

天启六年，旱。

按《陕西通志》：“天启六年，富平旱。”

### 愍帝崇祯元年旱

按《畿辅通志》：“崇祯元年，保定府大旱。”

按《山西通志》，崇祯元年秋，太平、隰州、永和、蒲州旱。
按《湖广通志》，崇祯元年，郧阳旱。

按《广西通志》：“崇祯元年，怀集秋，旱。”

崇祯二年，旱。

按《陕西通志》：“崇祯二年，米脂大旱。”

崇祯五年，旱。

按《浙江通志》：“崇祯五年，遂昌大旱，自七月不雨至次年二月。”

崇祯六年，旱。

按《山西通志》：“崇祯六年秋，太平、蒲县、安邑、隰州、汾西、
蒲州大旱。”

按《陕西通志》：“崇祯六年，西安旱，饥，饿莩遍涂米脂。大
旱，斗米千钱，人相食。”

崇祯八年，旱。

按《山西通志》：“崇祯八年，稷山垣曲旱。”

崇祯九年，旱。

按《山西通志》：“崇祯九年夏，安邑大旱。”

按《吴县志》：“崇祯九年夏，大旱。”

按《浙江通志》：“崇祯九年，金华、新昌、嵊县大旱。”

崇祯十一年，旱。

按《吴县志》：“崇祯十一年秋，旱。”

崇祯十二年，旱。

按《潞安府志》：“崇祯十二年冬，无雪。”

按《湖广通志》：“崇祯十二年，钟祥旱。”

崇祯十三年，旱。

按《山东通志》：“崇祯十三年，连岁大旱，天下大饥，人相
食，盗贼破城邑。”

按《浙江通志》：“崇祯十三年，嘉兴、绍兴旱，蝗，诸暨夏旱。
崇祯十五年旱。”

按《浙江通志》：“崇祯十五年，宁波旱。”

崇祯十六年，旱。

按《浙江通志》：“崇祯十六年，宁波旱，饥。”

按：《云南通志》：“崇祯十六年夏，武定大旱。